चाभेजको सत्तामा उपराष्ट्रपति रहनुभएका मदुरोले उहाँको निधनपछि उत्तराधिकारीका रुपमा राष्ट्रपतिको कार्यभार सम्हाल्नुभयो । लगत्तै भएको राष्ट्रपतीय निर्वाचनमा अत्यन्तै झिनो मतले प्रतिद्वन्द्वी हेनरिक केप्रिलेसलाई पराजित गरी निर्वाचित हुनुभएका उहाँले जनअपेक्षा अनुसार काम गर्न भने सक्नुभएन । चाभेजमाजस्तो नेतृत्व क्षमता मदुरोमा नभएकै कारण मुलुक फेरि लथालिङ्ग अवस्थामा पुग्ने हो कि भन्ने चिन्ता बढेको छ । । आर्थिक र राजनीतिक सङ्कट गहिरिँदै गएको छ । । मुद्राफ्रीति १०० प्रतिशत नाघेको छ भने बेरोजगारीदर ६५ प्रतिशतभन्दा माथि पुगेको छ । मुलुकको समस्या समाधान गर्ने भनी उहाँले आर्थिक सङ्कटकाल घोषणा गर्नुभयो तर समस्या समाधान हुने लक्षण देखिएन ।
